धनगर समाज का परिचय सम्मेलन 3 को
इंदौर. अखिल भारतीय क्षत्रिय देवी अहिल्या धनगर सेवा समिति के तत्वावधान में 3 जनवरी को मालवा जीन मिल परिसर में युवक-युवती परिचय सम्मेलन होगा। समिति के अध्यक्ष दिलीप बोराड़े ने बताया इसमें मप्र, महाराष्ट्र, राजस्थान, उत्तरप्रदेश सहित अन्य राज्यों से प्रतिभागी शामिल होंगे। अध्यक्षता सरस्वती गावड़े करेंगी।
उधर, अखिल भारतीय जांगिड़ समाज का युवक-युवती परिचय सम्मेलन भी 3 जनवरी को चंद्रभंवर परिसर नीमच में होगा।
धार रोड स्थित बालकृष्ण बाग में सकल पंच राठौर समाज द्वारा 9 व 10 जनवरी को युवक-युवती परिचय सम्मेलन किया जाएगा। समाज अध्यक्ष हरीश राठौर ने बताया 9 जनवरी को भजनसंध्या भी होगी। साथ ही स्मारिका ‘मनोकामना’ का विमोचन किया जाएगा। वरिष्ठों का सम्मान भी किया जाएगा।
hin_Deva hin_Deva hin_Deva hin_Deva